**TIETOA TET-JAKSOSTA TYÖNANTAJALLE (jää työnantajalle)**

**Hyvä työnantaja!**

Koulumme 9.-luokkalaisilla on **työelämään tutustumisjakso eli TET 30.10.-10.11.2023.** Työelämään tutustumisen tavoitteena on antaa oppilaalle tietoa työelämästä, mahdollisuus kokeilla erilaisia työtehtäviä, tukea omalle uravalinnalle sekä tilaisuus kokeilla omia ihmissuhdetaitoja aikuisten maailmassa. Olisi hienoa, jos yrityksellänne olisi mahdollisuus ottaa nuori/nuoria teille TET-jaksolle.

**Ennen TET-jaksoa oppilaan kanssa täytetään erillinen TET-sopimus,** jotta tutustumisjaksosta saataisiin mahdollisimman onnistunut kokemus teille molemmille. Tämä sopimus menee myös huoltajien allekirjoitettavaksi ennen TET-jaksoa.

**Työnantajan valmistautuminen TET-jaksoon:**

* Pohdintaa, miten nuori saisi eniten irti TET-jaksosta
* TET-jakson sisällön suunnittelu
* TET-jaksolaisesta tiedottaminen henkilökunnalle
* Vastuuhenkilön nimeäminen

**Yleisiä ohjeita TET-jaksosta:**

* Tutustumisjaksoon osallistuva oppilas on edelleen koululainen eikä hän ole työsuhteessa työnantajaan. Oppilaalle ei siis makseta TET-jaksolta palkkaa.
* Oppilaan työaika on kuusi (6) tuntia päivässä sisältäen puolen tunnin ruokatauon, mahdolliset matkat ruokailupaikalle (esim. lähin koulu) sekä yhden lyhyen (n. 10 min) muun tauon.
* Oppilaalle järjestetään mahdollisuus tutustua ja osallistua työpaikalla useisiin eri työtehtäviin.
* Oppilas perehtyy työpaikan sääntöihin, työtehtäviin ja koulutukseen sekä työturvallisuuskysymyksiin.
* Oppilaalle nimetään työpaikalla vastuuhenkilö, joka perehdyttää, neuvoo ja ohjaa TET-jaksolaista.
* Oppilaalla on voimassa koulun vakuutukset.

**Työelämään tutustujan nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Puhelinnumero: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sähköposti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Huoltajan puhelinnumero: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Yhteistyöterveisin

Anna Aro

oppilaanohjaaja

Laurentius-koulu

Kirkkokatu 6

08100 Lohja

Puhelin 044 369 5474

Sähköposti anna.aro@edu.lohja.fi